CELEX: 62017CN0546
Language: sl
Date: 2017-09-18 00:00:00
Title: Zadeva C-546/17: Predlog za sprejetje predhodne odločbe, ki ga je vložilo Tribunal Supremo (Španija) 18. septembra 2017 – DISA Gas SAU/Administración del Estado, Redexis Gas S.L. in Repsol Butano S.A.

201711170161555632017/C 412/255462017CJC41220171204SL01SLINFO_JUDICIAL20170918161722Zadeva C-546/17: Predlog za sprejetje predhodne odločbe, ki ga je vložilo Tribunal Supremo (Španija) 18. septembra 2017 – DISA Gas SAU/Administración del Estado, Redexis Gas S.L. in Repsol Butano S.A.
 ---documentbreak--- C4122017SL1620120170918SL0025162172Predlog za sprejetje predhodne odločbe, ki ga je vložilo Tribunal Supremo (Španija) 18. septembra 2017 – DISA Gas SAU/Administración del Estado, Redexis Gas S.L. in Repsol Butano S.A.
   (Zadeva C-546/17)2017/C 412/25Jezik postopka: španščina
      Predložitveno sodišče
   
   Tribunal Supremo
   
      Stranke v postopku v glavni stvari
   
   
      Tožeča stranka: DISA Gas SAU
   
      Tožene stranke: Administración del Estado, Redexis Gas S.L. in Repsol Butano S.A.
   
      Vprašanji za predhodno odločanje
   
   
            1.
         
         
            Ali je – ob upoštevanju sodne prakse iz zadeve Federutility (sodba Sodišča Evropske unije z dne 20. aprila 2010 (C-265/08)) – ukrep določitve najvišje cene za jeklenko utekočinjenega plina v jeklenkah kot ukrep varstva socialno ranljivih uporabnikov skladen s to sodno prakso oziroma ali se s takim ukrepom spoštuje načelo sorazmernosti, če je podana – alternativno ali kumulativno – katera od teh okoliščin:
            
                     —
                  
                  
                     ukrep se sprejme na splošno za vse potrošnike in za nedoločeno obdobje, ki traja, „dokler se pogoji konkurence na tem trgu ne bodo šteli za zadostne“,
                  
               
                     —
                  
                  
                     ukrep traja že več kot [1]8 let,
                  
               
                     —
                  
                  
                     ukrep lahko pripomore k zamrznitvi položaja šibke konkurence, ker pomeni oviro za vstop novih operaterjev.
                  
               
      
            2.
         
         
            Ali je – ob upoštevanju sodne prakse iz omenjene zadeve Federutility (sodba Sodišča Evropske unije z dne 20. aprila 2010 (C-265/08)) – ukrep, s katerim se prevladujočemu operaterju na nekem ozemlju naloži obveznost dobave utekočinjenega plina v jeklenkah na dom kot ukrep varstva socialno ranljivih uporabnikov ali prebivalcev težko dostopnih območij, skladen s to sodno prakso oziroma ali se s takim ukrepom spoštuje načelo sorazmernosti, če je podana – alternativno ali kumulativno – katera od okoliščin, naštetih v prvem vprašanju?